This work is licensed under a Creative Commons Attribution-ShareAlike 3.0 Unported License.

Phil Bull
philbull@gmail.com 2014
Ordenagailua lan asko egiten ari bada, prozesagailuaren denbora gehiago eta memoria gehiago erabiliko du.

# Normala al da nire ordenagailuak PUZ edo memoria asko erabiltzea?

Zure ordenagailuan exekutatzen diren aplikazio guztiek PUZ (prozesadore) denbora eta memoria partekatzen dute. Programa anitz exekutatzen badituzu aldi berean, edo zenbait programak lan asko egiten ari badira, bi horien ehuneko gehiago erabili daiteke.

PUZaren erabilera %100aren inguruan badago, horrek esan nahi du zure ordenagailua ahal duena baino lan gehiago egiten ari dela. Hori ez da arazoa, baina esan nahi du aplikazioak apur bat motelago ibili daitezkeela. Ordenagailuek PUZaren %100a erabiltzeko joera dute kalkulu asko behar dituzten zereginetan ari direnean, adibidez jokoak exekutatzen ari direnean,

Prozesadorea %100ean luzaro ari bada, ordenagailua oso-oso motel ibili daiteke. Kasu horretan, horrenbeste PUZ erabiltzen ari den aplikazioa zein den aurkitu beharko zenuke.

Memoria-erabilera %100etik hurbil badago, zereginak astiro joan daitezke. Hori da ordenagailua disko gogorra erabiltzen ari delako aldi baterako memoria-biltegi gisa. Hori trukatze-memoria da. Disko gogorrak sistema-memoria baino motelagoak dira.

Sistema-memoria askatzen saia zaitezke aplikazioak itxiz. Lana asko moteltzen bada, saiatu ordenagailua berrabiarazten.

Baliabideak fitxan ageri den sistema-memoria da (alegia, RAMa). Aplikazioak behin-behinean gordetzeko erabiltzen da, ordenagailuan exekutatzen ari diren bitartean. Hori ez da disko gogorra edo beste mota batzuetako memoriak bezalakoa; azken hauek, fitxategiak eta aplikazioak modu iraunkorragoan gordetzeko erabiltzen dira.