This work is licensed under a Creative Commons Attribution-ShareAlike 3.0 Unported License.

Phil Bull
philbull@gmail.com 2014
Erabaki prozesu batek prozesadore-denboraren zati handiago edo txikiago bat eskuratuko duen.

# Aldatu prozesu baten lehentasuna

Ordenagailuari esan diezaiokezu prozesu batzuek beste batzuek baino lehentasun gehiago eduki behar dutela, eta hortaz, kalkulu-denbora erabilgarriaren zati handiagoa izan behar dutela. Horri esker, aplikazioak azkarrago exekutatuko dira, baina zenbait kasutan soilik. Prozesu bati lehentasun baxuagoa ere eman diezaiokezu, prozesatze-ahalmen gehiegi erabiltzen ari dela uste baduzu.

Joan Prozesuak fitxara eta egin klik lehentasuna aldatu nahi diozun prozesuan.

Egin eskuineko klik prozesuan eta erabili Aldatu lehentasuna menua prozesuari lehentasun altuagoa edo baxuagoa esleitzeko.

Normalean ez dago beharrik prozesuen lehentasunak eskuz aldatzeko. Ordenagailuak normalean lan ona egingo du haiek kudeatzeko. Prozesuak kudeatzeko erabiltzen den sistemak ondo funtzionatzen du.

# Lehentasun altuagoa duten prozesuak azkarrago exekutatzen al dira?

Ordenagailuak exekutatzen ari diren prozesu guztien artean banatzen du prozesatze-denbora. Normalean egoki partekatzen da, eta lan gehiago egiten ari diren programek baliabide gehiago jasotzen dituzte. Denborarik gehienean, prozesuek behar duten prozesatze-denbora eskuratzen dute eta, beraz, ahalik eta azkarren exekutatuko dira. Haien lehentasuna aldatzeak ez du inolako eraginik izango.

Hala ere, zure ordenagailua kalkulu asko egin behar dituzten programa anitz aldi berean exekutatzen ari bada, haien prozesatze-denbora gehiegizkoa izan daiteke (alegia, prozesadorearen ahalmen osoa erabiliko da). Beharbada somatuko duzu beste aplikazioak normala dena baino motelago dabiltzala, guztien artean banatzeko nahiko prozesatze-denbora ez dagoelako.

Kasu horretan, prozesuen lehentasuna aldatzea lagungarri izan daiteke. Kalkulu asko behar dituen prozesuetako baten lehentasuna jaitsi dezakezu beste aplikazioentzat prozesatze-denbora askatzeko. Kontrara ere, prozesu baten lehentasuna handitu daiteke, azkarrago joan dadin nahi baduzu.