This work is licensed under a Creative Commons Attribution-ShareAlike 3.0 Unported License.

Phil Bull
philbull@gmail.com 2014
Hvis computeren arbejder meget, så bruger den mere processortid og mere hukommelse.
scootergrisen
2020-2021

# Er det normalt, at min computer bruger så meget CPU eller hukommelse?

Alle de programmer som kører på din computer deler CPU-tid (processor) og hukommelse. Hvis du kører mange programmer på samme tid, eller hvis nogle programmer udfører en masse arbejde, så bruges en højere procentdel af begge dele.

Hvis CPU-forbruget er omkring 100 %, så betyder det, at din computer prøver at udføre mere arbejde end den har kapacitet til. Det er typisk OK, men det betyder, at programmer kan blive lidt langsommere. Computere har tendens til at bruge tæt på 100 % af CPU'en når, der udføres ting med intensive udregninger såsom spil.

Hvis processoren kører på 100 % i lang tid, så kan det gøre din computer irriterende langsom. Hvis det er tilfældet, så find ud af hvilket program som bruger så meget CPU-tid.

Hvis hukommelsesforbruget er tæt på 100 %, så kan det gøre tingene meget langsommere. Det er fordi computeren så vil prøve at bruge din harddisk som et lager til midlertidig hukommelse kaldet swaphukommelse. Harddiske er langsommere end systemhukommelse.

Du kan prøve at frigøre noget systemhukommelse ved at lukke nogle programmer. Hvis systemet bliver for langsomt, så prøv at genstarte computeren.

Den hukommelse som vises i fanebladet Ressourcer er systemhukommelse (også kaldet RAM). Den bruges til at holde programmer midlertidigt mens de kører på computeren. Det er ikke det samme som en harddisk eller anden slags hukommelse som bruges til at gemme filer og programmer mere permanent.