This work is licensed under a Creative Commons Attribution-ShareAlike 3.0 Unported License.

Phil Bull
philbull@gmail.com 2014
Prozesu bat exekutatzen, lotan, geldituta edo zonbi modura egon daiteke.

# Zer adierazten dituzte prozesu-egoerek?

Prozesu baten egoerak adierazten du zerbait egiten ari den ala ez. Prozesu batek lau egoeratako bat eduki dezake:

# Exekutatzen

Prozesuak zerbait ari dira egiten (adibidez, web-nabigatzaile bat web-orri bat kargatzen ari da). Exekuzioan dauden prozesuak prozesadorea (PUZa) aktiboki erabiltzen ari dira.

# Lotan

Ezer egiten ari ez diren prozesuak (adibidez, zerbait gertatzeko zain daudelako). Ez dute prozesadorearen denborarik erabiltzen, baina memoria betetzen dute. Zerbait egin behar badute, "esnatu" eta bere egoera exekuziora aldatuko dute.

# Geldituta

Prozesu bat geldituta badago, eskuz lotan jarri delako da. Prozesuak behin-behinean gelditzeko beharra egon daiteke prozesatze-denbora gehiegi erabiltzen ari badira, adibidez.

Horretarako, egin klik Prozesuak fitxako prozesuan, eskuineko klik eta hautatu Gelditu agertuko den menuan. Berriro pizteko, aukeratu Jarraitu menu berean.

# Zonbia

Prozesu zonbi bat exekuzioa amaitu duen eta berriro abiaraziko ez den, baina zerbaitegatik prozesuen zerrendan jarraitzen duen prozesua da. Hori normalean geratzen da beste programa batek abiarazi duelako, baina oraindik prozesua egiaztatu ez duelako.

Prozesu zonbiek ez dute memoriarik edo prozesatze-denborarik erabiltzen, eta azkenerako desagertu egiten dira. Ez da ezer egin behar horietaz libratzeko.

Prozesu gehienak exekutatzen edo lotan egongo dira.