This work is licensed under a Creative Commons Attribution-ShareAlike 3.0 Unported License.

Phil Bull
philbull@gmail.com 2014
L'estat d'un procés pot estar en repòs, aturat o zombi.

# Què vol dir l'estat del procés?

L'estat d'un procés us indica si està fent alguna cosa o no. Hi ha quatre estats en els quals pot estar un procés:

# En execució

Els processos que estan fent alguna cosa (per exemple un navegador web que carrega una pàgina web). Els processos en execució són aquells que utilitzen activament el processador (CPU).

# Dormint

Processos que no estan fent res (per exemple perquè estan esperant que passi alguna cosa). No utilitzen temps del processador però consumeixen memòria. Si necessiten fer alguna cosa es «desperten» i canvien el seu estat a «En funcionament».

# Aturats

Un procés aturat és un procés que s'ha posat en repòs manualment. Potser voldreu aturar un procés temporalment si, per exemple, està utilitzant massa temps de processament.

Per a fer-ho, feu clic al procés a la pestanya Processos després feu clic amb el botó dret i seleccioneu Atura al menú que apareix. Podeu despertar-lo de nou fent clic a Continua en el mateix menú.

# Zombi

Un procés zombi és aquell que ha acabat l'execució i mai tornarà a arrencar, però es manté a la llista de processos per alguna raó. Això normalment passa perquè el va iniciar un altre programa que necessita saber si ha acabat amb èxit o no, però que encara no ha comprovat el procés.

Els processos Zombie no utilitzen memòria ni temps de processament, i finalment desapareixeran. No cal fer res per a desfer-se'n.

La majoria dels processos estaran en execució o adormits.